[bookmark: _GoBack]VENDIM
Nr. 135, datë 22.2.2012

PËR MËNYRËN E PËRDORIMIT TË TË ARDHURAVE NGA PRIVATIZIMI i SHOQËRIVE “HEC ULËZ-SHKOPET” SHA DHE “HEC BISTRICA 1 DHE BISTRICA 2” SHA

Në mbështetje të nenit 100 të Kushtetutës dhe të nenit 7 të ligjit nr. 10 430, datë 9.6.2011 “Për krijimin e shoqërive “Hec Ulëz-Shkopet” sh.a., “Hec Tiranë Lanabregas”, sh.a. dhe “Hec Bistrica 1 dhe Bistrica 2” sh.a. dhe përcaktimin e formës dhe strukturës së formulës së privatizimit të shoqërive “Hec Ulëz-Shkopet” sh.a. dhe “Hec Bistrica 1 dhe Bistrica 2” sh.a.”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Mënyra e përdorimit të të ardhurave nga privatizimi i shoqërive “Hec Ulëz-Shkopet” sh.a. dhe “Hec Bistrica 1 dhe Bistrica 2” sh.a.,  të jetë si më poshtë vijon:
a) Për mbulimin nga Ministria e Ekonomisë, Tregtisë dhe Energjetikës të shpenzimeve për realizimin e procedurave të tenderimit për shitjen e aksioneve të këtyre shoqërive.
b) Pjesa e mbetur të derdhet në Buxhetin e Shtetit.
2. Ngarkohen Ministri i Ekonomisë, Tregtisë dhe Energjetikës dhe Ministri i Financave për zbatimin e këtij vendimi.
  Ky vendim hyn në fuqi pas botimit në Fletoren Zyrtare. 
KRYEMINISTRI
Sali Berisha
